
    MUNICIPIUL BRAD	
         P R I M A R U L
   Nr. 147/11506/06.10.2022


R E F E R A T   D E   A P R O B A R E
privind aprobarea depunerii de către Municipiul Brad a Proiectului ”Renovarea energetică moderată a 8 clădiri rezidențiale multifamiliale din municipiul Brad”, 
în cadrul apelurilor de proiecte cu titlul PNRR/2022/C5/1/A.3.1/1, PNRR/2022/C5/1/A.3.2/1, Componenta C5 – Valul Renovării, Axa 1 – 
Schema de granturi pentru eficiență energetică și reziliență în clădiri
 rezidențiale multifamiliale, Operațiunea A.3: Renovarea energetică
 moderată sau aprofundată a clădirilor rezidențiale multifamiliale
 din Planul Național de Redresare și Reziliență (P.N.R.R.)


Municipiul Brad intenționează accesarea unor fonduri nerambursabile în cadrul Planului Național de Redresare și Reziliență Componenta C5- Valul Renovării, Axa 1 – Schema de Granturi pentru eficiență energetică și reziliență în clădiri rezidențiale multifamiliale, Operațiunea A3: Renovarea energetică moderată sau aprofundată a clădirilor rezidențiale multifamiliale.
Prin intermediul Planului Național de Redresare și Reziliență, Componenta C5 - Valul Renovării se propune îmbunătățirea fondului construit printr-o abordare integrată a eficienței energetice, a consolidării seismice, a reducerii riscului la incendiu și a tranziției către clădiri verzi și inteligente, conferind respectul cuvenit pentru estetică și calitatea arhitecturală a acestuia, dezvoltarea unor mecanisme adecvate de monitorizare a performanțelor fondului construit și asigurarea capacității tehnice pentru implementarea investițiilor.
Obiectivele specifice ale acestei operațiuni sunt: renovarea energetică moderată sau aprofundată a clădirilor rezidențiale multifamiliale, respectiv renovarea integrată a clădirilor rezidențiale multifamiliale (eficiență energetică și consolidare seismică).
Astfel, au fost informate Asociațiile de proprietari din municipiul Brad cu privire la posibilitatea acestora de a se înscrie într-un program de reabilitare termică a blocurilor de locuințe, finanțat din fonduri europene sau naționale. 
În urma întâlnirilor de lucru și a datelor puse la dispoziție de către asociațiile de proprietari au fost selectate 8 blocuri de locuințe pentru renovare energetică moderată: blocul 1, blocul 2, blocul 3, blocul 5 și blocul 6 situate pe strada Republicii (din cadrul  Asociației de proprietari nr. 8), blocul 43 situat pe strada Avram Iancu (din cadrul Asociației de proprietari nr. 43), blocul nr. 31 situat pe strada Aleea Privighetorilor (din cadrul Asociației de proprietari nr. 7) și blocul nr. 60 situat pe strada Victoriei (din cadrul Asociației de proprietari nr. 6).  
Fiecare dintre Asociațiile de proprietari menționate au adoptat hotărâri ale adunării generale a asociaţiei de proprietari care conţin informaţiile minime menţionate în Ghidul specific, secţiunea 2.6 și au încheiat câte un contract cu Municipiul Brad pentru depunerea și derularea proiectului privind creșterea performantei energetice a clădirilor rezidențiale. 
În vederea depunerii proiectului mai sus menționat în cadrul apelurilor de proiecte din Planul Național de Redresare și Reziliență Componenta C5- Valul Renovării, Axa 1 – Schema de Granturi pentru eficiență energetică și reziliență în clădiri rezidențiale multifamiliale, Operațiunea A3: Renovarea energetică moderată sau aprofundată a clădirilor rezidențiale multifamiliale, au fost încheiate contracte cu experți pentru întocmirea de expertize tehnice și auditori energetici pentru întocmirea de audit energetic, documente obligatorii la depunerea cererii de finanțare.
Date privind imobilele propuse pentru renovare, concluziile expertizelor tehnice și auditul energetic, precum și măsurile de creștere a eficienței energetice sunt prezentate în Descrierea sumară a investiției.
În conformitate cu prevederile Ghidului specific privind regulile și condițiile aplicabile finanțării din fondurile europene aferente Planului național de redresare și reziliență în cadrul apelului de proiecte Componenta 5 - Valul renovării, Axa 1 – Schema de Granturi pentru eficiența energetică și reziliență în clădiri rezidențiale multifamiliale, Operațiunea A3: Renovarea energetica moderata sau aprofundata a clădirilor rezidențiale multifamiliale, se impune aprobarea depunerii proiectului mai sus menționat, a descrierii sumare a investiției, precum și a cheltuielilor aferente.
 Valoarea maximă eligibilă a proiectului este în cuantum de 22.838.659,896 lei (fără TVA) SAU în cuantum de 22.961.727,396 lei (fără TVA) cu o stație, reprezentând echivalentul a 4.639.458 euro (fără TVA)  SAU 4.664.458 euro (fără TVA) cu o stație, la cursul InforEuro aferent lunii mai 2021 (1 euro = 4,9227 lei), conform PNRR, Componenta 5 – Valul Renovării, Anexa III Metodologie.
Valoarea maximă eligibilă s-a calculat după formula: Aria desfășurată x Cost unitar pentru lucrări de renovare moderată, respectiv 23.197,29 mp. arie desfășurată x 200 euro /mp. (fără TVA) și 25.000 euro cost pentru o stație de încărcare rapidă (cu putere de peste 22kW cu câte două puncte de încărcare/stație). 
Valoarea TVA aferentă cheltuielilor eligibile va fi suportată de la bugetul de stat, din bugetul coordonatorului de reforme și/sau investiții pentru Componenta 5 – Valul Renovării - MDLPA, în conformitate cu legislaţia în vigoare.
Rata de finanțare acordată prin PNRR este de 100% din valoarea cheltuielilor eligibile ale proiectului fără TVA.
De asemenea, în afara valorii eligibile a proiectului, orice altă cheltuială (rezultată din documentațiile tehnico - economice/contractele de lucrări) care poate apărea pe durata implementării proiectului, constituie cheltuială neeligibilă şi va fi suportată de către Municipiul Brad și de către asociațiile de proprietari, în măsura în care acestea apar ca urmare a activităților uneia dintre părțile semnatare a contractului pentru depunerea și derularea proiectului privind creșterea performanței energetice a clădirilor rezidențiale.
În contextul celor de mai sus și ținând cont de faptul că sumele de bani disponibile pentru această investiție se atribuie pe principiul ”primul venit, primul servit”, am inițiat prezentul proiect de hotărâre prin care am propus aprobarea depunerii de către Municipiul Brad a Proiectului ”Renovarea energetică moderată a 8 clădiri rezidențiale multifamiliale din municipiul Brad”, în cadrul apelurilor de proiecte cu titlul PNRR/2022/C5/1/A.3.1/1, PNRR/2022/C5/1/A.3.2/1, Componenta C5 – Valul Renovării, Axa 1 – Schema de granturi pentru eficiență energetică și reziliență în clădiri rezidențiale multifamiliale, Operațiunea A.3: Renovarea energetică moderată sau aprofundată a clădirilor rezidențiale multifamiliale  din Planul Național de Redresare și Reziliență (P.N.R.R.), precum și a cheltuielilor aferente acestuia și-l supun spre dezbatere și aprobare plenului Consiliului Locala al Municipiului Brad în forma prezentată.
	Invoc în susținerea propunerii mele prevederile H.C.L. nr. 19/2022 privind aprobarea bugetului local al Municipiului Brad pe anul 2022, cu modificările ulterioare, ale art. 44 alin. 1 din Legea nr. 273/2006 privind finanţele publice locale, cu modificările și completările ulterioare, ale Ordonanței de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de Urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, ale Hotărârii Guvernului nr. 209/2022 pentru aprobarea Normelor metodologice de aplicare a prevederilor Ordonanței de urgență a Guvernului nr.124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de Urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, ale Anexei la Ordinul ministrului Dezvoltării, Lucrărilor Publice și Administrației nr. 444/2022 pentru aprobarea Ghidului specific - Condiții de accesare a fondurilor europene aferente Planului național de redresare și reziliență în cadrul apelurilor de proiecte PNRR/2022/C5/1/a.3.2/1, componenta 5 - Valul Renovării, axa 1 - Schema de granturi pentru eficiență energetică și reziliență în clădiri rezidențiale multifamiliale, operațiunea A.3 - Renovarea energetică moderată sau aprofundată a clădirilor rezidențiale multifamiliale, coroborate cu prevederile Ordinului nr. 434/25.03.2022 al ministrului Dezvoltării, Lucrărilor Publice și Administrației nr 434/25.03.2022 pentru aprobarea Schemei de ajutor de minimis „Sprijin acordat  pentru implementarea Planului național de redresare și reziliență în cadrul Mecanismului de redresare și reziliență -  Renovare integrată/renovare energetică moderată sau aprofundată a clădirilor rezidențiale multifamiliale, ale Directivei nr. 2010/31/UE a Parlamentului European și a Consiliului din 19 mai 2010 privind performanța energetică a clădirilor, ale Regulamentului Delegat nr. 244/2012 de completare a Directivei nr. 2010/31/UE a Parlamentului European și a Consiliului din 19 mai 2010 privind performanța energetică a clădirilor prin stabilirea unui cadru metodologic comparativ de calcul al nivelurilor optime, din punctul de vedere al costurilor, ale cerințelor minime de performanță energetică a clădirilor și a elementelor acestora, ale Directivei Parlamentului European și a Consiliului nr. 2010/27/UE privind eficiența energetică, ale art. 129  alin. 2 lit. b, lit. d  alin. 4 lit. d, alin. 7 lit. e, lit. k și alin. 14 din O.U.G. nr. 57/2019 privind Codul administrativ, cu modificările şi completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

